Na temelju članka 47. stavka 3. točke 7. Statuta Grada Vukovara („Službeni vjesnik“ Grada Vukovara br. 4/09, 7/11, 4/12, 7/13, 7/15, 1/18 i 2/18 – *pročišćeni tekst,* 7/19 – Odluka Ustavnog suda RH, 3/20, 3/21 i 15/22) gradonačelnik Grada Vukovara objavljuje

**JAVNI POZIV**

***za prijavu učenika na dječje ljetovanje u Lječilištu Veli Lošinj u 2024. godini***

**I.**

Predmet ovog Javnog poziva je prikupljanje pisanih prijava za upis učenika na dječje ljetovanje u Lječilištu Veli Lošinj u 2024. godini (*organizator ljetovanja je Lječilište Veli Lošinj koji snosi troškove prijevoza i boravka djece*).

 **II.**

U sklopu programa dječjeg ljetovanja u Lječilištu Veli Lošinj u mjesecu srpnju 2024. godine boravit će dvije grupe po 47-ero djece i 3 voditelja/pratitelja i to:

1. Prva grupa je u terminima od 13. 07. do 20. 07. 2024. godine i
2. Druga grupa u terminu od 20. 07. do 27. 07. 2024. godine.

**Prijava i ljetovanje moguće je samo na jedan od navedenih termina.**

**III.**

Na dječjem ljetovanju u Lječilištu Veli Lošinj mogu sudjelovati učenici od završenog 6. do završenog 8. razreda osnovne škole s prebivalištem na područja grada Vukovara, a prema sljedećim kriterijima:

1. **Prosjek ocjena u školskoj godini 2022/2023.**

(*Djeca koja imaju loše vladanje temeljem svjedodžbe o završenom razredu bit će izuzeta iz daljnje evidencije na navedeno ljetovanje bez obzira na prosjek ocjena, a nepotpune i nepravovremene prijave neće se uzeti u razmatranje).*

**Ukoliko učenici imaju isti prosjek ocjena, prednost imaju učenici:**

* s uzornim vladanjem,
* iz obitelji korisnika zajamčene minimalne naknade,
* iz obitelji korisnika prava na dječji doplatak,
* učenici koji nisu bili na ljetovanju u organizaciji Grada Vukovara u 2023. godini.

Povjerenstvo će odrediti voditelje/pratitelje na prijedlog škola s područja grada Vukovara i izraditi konačnu listu učenika za odlazak na navedeno ljetovanje.

**IV.**

Prijava učenika na dječje ljetovanje u Lječilištu Veli Lošinj podnosi se na standardiziranom obrascu (*u privitku)* u UO za društvene djelatnosti Grada Vukovara, dr. Franje Tuđmana 1, Vukovar ili na e-mail adresu; ines.pavlovic@vukovar.hr.

**Uz ispunjeni standardizirani obrazac za prijavu potrebno je priložiti slijedeće dokaze:**

1. presliku osobne iskaznice jednog roditelja,

2. presliku svjedodžbe učenika za šk. god. 2022/2023.,

3. presliku rodnog lista ili osobne iskaznice učenika,

**Dodatna dokumentacija:**

1. Rješenje o pravu na zajamčenu minimalnu naknadu ili
2. Rješenje o pravu na dječji doplatak.

**Prijave se zaprimaju od 21. lipnja do 4. srpnja 2024. godine.**

**V.**

Odluka o odabiru učenika za ljetovanje u Lječilištu Veli Lošinj bit će objavljena na službenoj web stranici Grada Vukovara, najkasnije do 09. srpnja 2024. godine.

Za sve dodatne informacije u svezi ovog Javnog poziva zainteresirani se mogu obratiti na broj telefona: 032/456-503 ili osobno u Upravnom odjelu za društvene djelatnosti Grada Vukovara.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 550-05/24-01/3

URBROJ: 2196-1-02-24-5

Vukovar, 21. lipnja 2024. godine.

GRADONAČELNIK

Ivan Penava